Nokså små (4-5 millimeter), bredt ovale, gulbrune løpebiller. Slekten kjennes lett på det store, ovale dekkvingene som er omtrent tre ganger så brede som pronotum. Hodet er kort og bredt med middelsstore, utstående fasettøyne. Antennene er noe lengre enn hode + pronotum. Pronotum er avrundet trapesformet (i bakre to tredjedeler med ganske rette sidekanter). Dekkvingene er bredt ovale med litt utydelige punktstriper.